Diari Oficial de la Generalitat Valenciana


Sumari del DOGV 721, del 11-12-1987 (1987/810151)

RESOLUCIÓ de 30 de novembre de 1987, de la Direcció General de Comerç, sobre horaris comercials.
------------------------------------------------------------------------------------------------

### Dades del document

Número de DOGV
:   721

Data del DOGV
:   11-12-1987

Secció del DOGV
:   ALTRES DISPOSICIONS

Número del document
:   1987/810151


Data del document
:   30-11-1987

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 30 de novembre de 1987, de la Direcció General de Comerç, sobre horaris comercials.  
L?ampliació dels horaris comercials durant la temporada de Nadal i Reis constitueix, actualment, part integrant de les tradicions que caracteritzen aquestes festes.  
La Llei 8/1986, de 29 de desembre, de la Generalitat Valenciana, preveu, en l'article 9é, la possibilitat d'autoritzar horaris comercials excepcionals.  
Tot aplicant aquesta Llei, i vistes les sol·licituds formulades per diverses associacions del sector, i en haver-se demanat informe sobre la susdita matèria a les organitzacions de caràcter empresarial i sindical, així com a les Cambres Oficials de Comerç i d?Indústria i a les associacions de consumidors, aquesta Direcció General de Comerç, reconeixent la modificació dels hàbits de compra i consum, i a fi de proporcionar una resposta equilibrada a les diverses posicions existents, ha resolt:  
Primer. Els establiments mercantils inclosos en l?àmbit d'aplicació de la Llei 8/1986, podran sobrepassar les seixanta hores d'obertura setmanal en les dates i amb els límits següents:  
- Setmana del 14 al 20 de desembre de 1987: Fins a un màxim de quatre hores. A efectes indicatius, es recomana l?aplicació de les susdites hores als dies 18 i 19 de desembre, i que es retarde el tancament, durant aquests dies, fins a les 22 hores.  
- Setmana del 21 al 27 de desembre de 1987: Fins a un màxim de nou hores. A efectes indicatius, es recomana l?aplicació de les susdites hores als dies 21, 22, 23 i 26, i que es retarde el tancament, durant aquests dies, fins a les 22 hores, llevat del dia 24 que es faria a les 21 hores.  
- Setmana del 28 de desembre de 1987 al 3 de gener de 1988: Fins a un màxim de nou hores. A efectes indicatius es recomana l?aplicació de les susdites hores als dies 28, 29, 30 i 2, i que es retarde el tancament, durant aquests dies, fins a les 22 hores, llevat del dia 31 que es faria a les 21 hores.  
- Setmana del 4 al 10 de gener de 1988: Fins un màxim de 8 vuit hores. A efectes indicatius, es recomana l?aplicació de les susdites hores als dies 4 i 5, i que es retarde el tancament, durant aquests dies, fins a les 24 hores.  
Segon. Per als establiments que nomena l'article anterior, i amb independència del que estableix aquest, s'autoritza l'obertura al públic el dia 3 de gener de 1988, amb el mateix horari que es practique el dia precedent.  
Tercer. A efectes del càlcul de l?horari setmanal practicat pels establiments mercantils amb autorització individual, no s'hi computaran les diferències que resulten de la ampliació del que s'ha autoritzat, durant les jornades en què s?efectue aquesta, per tal d'aconseguir l?homogeneïtzació amb l?horari practicat en cada data pels establiments mercantils acollits als màxims que disposa l'article primer.  
Quart. La possibilitat de realitzar aquests horaris comercials excepcionals s'entén sense perjudici i amb l?estricte compliment del que disposa la legislació laboral vigent.  
Cinqué. Aquesta Resolució es publicarà al Diari Oficial de la Generalitat Valenciana.  
València, 30 de novembre de 1987. - El Director General de Comerç: Manuel López Estornell.